תרופות סבתא, תרופות טבעיות » לב שבור » איך לרפא לב שבור מאהבה נכזבת ?
לא סתם קוראים לזה "לב שבור"
תסמונת הלב השבור מתאפיינת כדלקת זמנית שעלולה להשפיע על שריר הלב ועל זרימת הדם. כאשר אדם נמצא תחת לחץ נפשי כזה הגוף משחרר רמות גבוהות של אדרנלין דופמין ונוראפינפרין. הורמונים אלו שמייצרים תגובת "הילחם או ברח" לאורך זמן ובעוצמות גבוהות מחלישים את שריר הלב, מתישים את בלוטות יותרת הכליה , גורמות ללב לפעום באי סדירות, ואף מייצרות שינויים במבנה הלב.
מבט בוהה שמשדר ניתוק מהמציאות.
איך לרפא לב שבור מאהבה בדרכים טבעיות?
קבלו את עובדת הפרידה מן הזוג האהוב כיון שעצם המאבק במציאות וההתנגדות אליה רק מחריפה את התסמינים הפסיכולוגיים של חרדה ודיכאון. קבלו גם את הבלבול, המבוכה, השריטות לאגו, והאובססיות – והעיקר שהו במצבים הנפשיים הללו (במקום להדחיקם או לברוח מהם) כדי שהם יאבדו מכוחם ויתפוגגו. במילים אחרות כדי לתת מכה ניצחת לכאב הזה – עליכם "ללכת אליו" מיוזמתכם – ללכת אל המקומות הפנימיים שהכי מפחידים אתכם – לחוות אותם ולחקור אותם כדי שלא יהיה לאלו כח עליכם. התובנה הזו היא הא' ב' של טיפול אפקטיבי בר קיימא בחרדה ובדיכאון. בנוסף, יש להתאזר בסבלנות ולאפשר הזמן ליישב את כל הרגשות הלא פתורים. זכרו את הפצתגם העממי: "ויתור לא תמיד אומר שאתה חלש, לפעמים זה אומר שאתה חזק מספיק כדי להרפות." או כמאמר אמני הלחימה הסינים: "לעיתים גם נסיגה היא ניצחון"
שתפו חברים, בני משפחה או איש מקצוע כמו פסיכולוג בחווית הלב השבור שלכם. דברו על כל הרגשות : כאב, תסכול, כעס, צער, אכזבה חרטה והחמצה אבל השיח צריך להיות עובדתי ולא יללני - קוטראי. אין טעם לקטר בלי סוף או לבוסס בזכרונות העבר אלא יש לשוחח ממקום בונה תוך שאתם מקפידים לנסות ולהבין את תפקידכם במערכת היחסים וללמוד כיצד ליצור מערכת יחסים טובה יותר בפעם הבאה.
אם כבר אובססיה- אזי התמקדו בשאלה: מה הרגיז אותי אצל האהוב שעזב?
זכרו גם את החלקים הרעים של מערכת היחסים. אם איבדתם מישהו שאהבתם עד כלות אל תשכחו את הפגמים שלו ! אם תנסו לשחזר מה שהרגיז אתכם אצלו- יקל עליכם לחזור לקרקע , למציאות ולרציונל של הפרידה. אם כבר מחשבות אובססיביות- אזי לפחות בשלב הראשון של האכזבה התמקדו בצדדים השליליים של האדם שאבד מחייכם כדי להקטין את תחושת ההחמצה והחרדה שבאה בעקבותיה.